350.34 ORDNI DWAR NOTIFIKA TA’ SERVIZZI AWDJOVIŻIVI LI JSIRU B’TALBA L-AVVIŻ LEGALI 469 tal-2012. L-AVVIŻ LEGALI 469 tal-2012. 1. Titolu. It-titolu ta’ dan l-ordni hu l-Ordni dwar in-Notifika ta’ Servizzi ta’ Mezzi Awdjoviżivi li jsiru b’Talba. 2. Notifika ta’ servizzi ta’ mezzi awdjoviżivi li jsiru b’talba. (1) Notifika li ssir minn persuna li tkun biħsiebha tipprovdi xi servizz ta’ mezzi awdjoviżivi li jsiru b’talba għandha ssir bil-miktub fl-għamla ta’ ittra. (2) Dik in-notifika għandha tkun indirizzata liċ-Chairman tal-Awtorità tax-Xandir. (3) Dik in-notifika għandu jkun fiha din l-informazzjoni li ġejja: (a) fil-każ ta’ persuna naturali: (i) l-isem, kunjomu indirizz; (ii) numru tal-karta tal-identità, numru tal-passaport jew dettalji ta’ kull dokument ieħor ta’ identifikazzjoni hekk kif dan jista’ jkun aċċettat mill-Awtorità tax-Xandir; (b) fil-każ ta’ persuna ġuridika, l-isem u l-indirizz tal-kumpannija u tal-uffiċċju reġistrat. (4) Dik il-persuna, kemm jekk naturali jew ġuridika, għandha tipprovdi lill-Awtorità tax-Xandir: (a) Kap. 248. Kap. 248. isem u l-kunjom tal-editu r reġistrat kif hemm fl-Att dwar l-Istampa; (b) in-numru tat-telefon ċellulari tiegħu; (ċ) in-numru tat-telefon fiss tiegħu; (d) l-indirizze-mail tiegħu. 3. Konformità mad-dispożizzjonijiet tal-Att dwar ix-Xandir. Kap. 350. Provditur ta’ servizzi ta’ mezzi awdjoviżivi li jsiru b’talba għandu jikkonforma ruħu mad-dispożizzjonijiet tal-Att dwar ix-Xandir u ma’ kull leġislazzjoni sussidjarja magħmula taħt l-Att li tkun tapplika għalihom u għandu partikolarment jiżgura li jkunu qegħdin iseħħ u miżuri adegwati biex il-minuri ma jkollhomx aċċess għal kontenut li jista’ serjament jippreġudika l-iżvilupp fiżiku, mentali jew morali tagħhom. 4. Inkoraġġiment ta’ xogħlijiet Ewropej. Provditur ta’ servizzi ta’ mezzi awdjoviżivi li jsiru b’talba għandu jinkoraġġixxi l-promozzjoni ta’ xogħlijiet Ewropej u programmar li jkun kulturalment differenti. Għandu jkun hemm disponibbli minimu ta’ 10 % ta’ xogħlijiet Ewropej fl-ewwel sentejn tal-operat tas-servizz provdut li jitla’ għal 15 % fit-tielet sena.